da id nb da de en da de da da da de da id da nb da de en da de da da da de da da de da en da da da da en da da da da da da da fr da da sv de da da da da da da da da cs da nb da en da da da nb da en da da en sv da de en en da da fr es da nb de da eu da da da da da de da da da da de da en nb fr da de en sv de en
H2020-infodag om projektindkaldelser inden for ’Rummelige Samfund’ - Central Denmark EU Office
Vi arbejder for Midtjylland i Bruxelles
CDEU inviterer i samarbejde med Aarhus Universitet og Styrelsen for Forskning og Uddannelse til infomøde den 20. juni om mulighederne for at opnå støtte inden for de to programdele, der kaldes ’Rummelige samfund’ (SC6) og ’Videnskab med og for samfund’ (SwafS).
CDEU’s kulturkonsulent Julie Sand Jørgensen (t.v.) sammen sin kollega på forskningsområdet, Lina Christensen
Infomødet finder sted på Aarhus Universitet den 20. juni fra 13.00 til 16.00, og eftermiddagens program går i dybden med de indkaldelser, der er under det sidste år af arbejdsprogrammet Horizon 2020.
Også relevant for kulturaktører
Dele af Horizon 2020 handler om, hvordan Europa skaber et godt, sikkert og inklusivt samfund, og en række aktører er vigtige i sådanne processer og projekter. Kultur er en fantastisk løftestang og metode inden for inklusion og sociale anliggender, så her er det helt oplagt, at vores danske kulturaktører kommer på banen, når det kommer til europæisk forskning, fortæller CDEU’s kulturkonsulent, Julie Sand Jørgensen.
Idéen opstod i Bruxelles
Idéen til infomødet opstod, da en række af rådgiverne ved AU Arts var på besøg i Bruxelles primo april, og ved den lejlighed blev rådgiverne og CDEU enige om, at det ville være godt at lave en infodag om det sidste års indkaldelser (2020) under Societal Challenge 6 ’Det Rummelige Samfund’, idet Horizon 2020 har flere midler i 2020 end i de forgangne år.
Dato: Den 20. juni 2019 fra kl. 13:00 til 16:00.
Adresse: Aarhus Universitet, Stakladen (i Preben Hornung Stuen), Nordre Ringgade 3, 8000 Aarhus C.
I løbet af informationsdagen sætter vi især fokus på delprogrammerne ”Rummelige samfund” (SC6) og ”Videnskab med og for samfund” (SwafS) i Horizon 2020.
Du vil blive præsenteret for støttemulighederne i de nye arbejdsprogrammer, der dækker den resterende del af programperioden til og med 2020, og vi kigger frem mod mulighederne i det næste rammeprogram, Horizon Europe.
Du vil desuden kunne høre om, hvordan et arbejdsprogram bliver til og om arbejdet i EU’s programkomiteer. Det danske hjemtag fra de to delprogrammer vil blive præsenteret, og du kan høre om konkrete erfaringer med at koordinere og deltage i projekter under SwafS-programmet.
Programmet giver gode muligheder for spørgsmål og dialog.
Tilmelding senest mandag den 17. juni på linket her.
Program for infodag den 20. juni
Velkomst og erfaringer fra programkomiteen for Rummelige Samfund
v/ Johnny Laursen, Dekan, Arts, Aarhus Universitet
Arbejdsprogrammer 2020 i Rummelige Samfund og SwafS
v/ Luis Garcia Dominguez, Project Officer, EU-Kommissionen
Dansk deltagelse i Rummelige Samfund og SwafS
v/ Svend Rechnagel, Fuldmægtig, Styrelsen for Forskning og Uddannelse
V/ Niels Mejlgaard, Professor og Associate Dean, Aarhus BSS, Aarhus Universitet
Oplæggene vil være på engelsk.
Lad os hjælpe dig videre
Kontakt en af vores kompetente medarbejdere, som kan rådgive dig inden for netop dette område og hjælpe dig videre med dit projekt.
Forskning, uddannelse og Aarhus Universitet
+32 478 60 24 70
+32 499 48 92 03
Central Denmark EU Office // Avenue de Tervueren 37 // B-1040 Bruxelles // tel: +32 22 30 87 32 // info@centraldenmark.eu